  paralymp.ru Россысь спортсменъёсты Паралимпи шудонъёслэсь палэнтэм бере, Удмуртиысь куасэн бызьылӥсь но биатлонист Владислав Лекомцев «Инстаграм» вотэсысь бамаз гожтӥз, та ӵошатсконъёс со понна бадӟым кулэлыксэзс ышто ни шуыса. « Мон данъяськисько спортын ортчем сюресэным. Мон понна Паралимпи шудонъёс сыӵе бадӟым кулэлыксэс ышто ни, кызьы вал азьвыл » Владислав Лекомцев, 2014-тӥ арын Паралимпи шудонъёслэн кык полэс чемпионэз Спортсмен та Шудонъёслы 8 ар дасяськиз, табере эшшо 4 ар возьмано луоз. Ас ужез вань сылэмын яратон гинэ возиськыны юртэ на, пусйиз Владислав Лекомцев. « Пушкам тыл ӝуа, кунгож сьӧрысь вань спортсменъёслы но та решениез кутонэн герӟаськемъёслы вераме потэ: сое кысыны тӥледлы секыт луоз! Пьедесталын сылыкуды  тодады вае, берло ньыль арскын куасэн бызьылонын тӥ одӥг пол но вормыны ӧд быгатэ, нош берло кык сезонъёсы биатлонын но! Мынам котьку но кужмоосыныз нюръяськеме потэ вал, жаляса веарно, соослэн малпанъёссы мукет, лэся » Владислав Лекомцев, 2014-тӥ арын Паралимпи шудонъёслэн кык полэс чемпионэз Озьы ик со пусйиз, спорт но политика нимаз луыны кулэ, спортсменъёслэн нюръяськонъёссы спорт аренаосын гинэ ортчыны кулэ. Тодэ вайытом, Россиысь, озьы ик Белоруссиысь спортсменъёсты Паралимпи шудонъёслэсь палэнтон сярысь Калыккуспо паралимпи комитет 3-тӥ южтолэзе ялӥз, нош 4-тӥ южтолэзе соос Шудонъёсты сӥё-дано усьтонэ потыны кулэ вал.  Азьвылгес аслэсьтыз малпанъёссэ следж-хоккейя «Удмуртия» командалэн кивалтӥсез Павел Вечтомов вераз. Тегъёс: Удмуртия Россия ВладиславЛекомцев Паралимпиада Китай  